Pealkiri: MINU VALIK

Liik: Programm

Valdkond: Alaealiste ja noorte õigusrikkumised

Tõendatus: Teadmispõhine, välja on töötatud mõju hindamise mudel, kuid seni mittepiisavalt rakendatud.

Kohaldamisala: Üle Eesti

Programmi suunaja:

Kriminaalhooldus

Vangla

Lähedaste pöördumine

Sihtgrupp:

Kriminaalhooldusel olevad noored; antisotsiaalse käitumisega noored

Programmi lühikirjeldus:

MINU VALIK on noorte sotsiaalsete oskuste ja motivatsioonitreening, mida viib läbi kriminaalhooldaja või muus valdkonnas noortega töötav väljaõppinud juhendaja regulaarsete kohtumiste käigus. Programmi eesmärk on suhtlemis- ja eneseregulatsioonioskuste arendamise ning soodsate hoiakute kujundamise abil vähendada noore antisotsiaalset käitumist ja retsidiivsust, suurendada tema positiivseid kontakte kogukonna ja lähivõrgustikuga ning arendada tervet eneseväärtuslikkuse tunnet.

Programm on valdavalt individuaalne, kuid sobib ka väikese grupiga töötamiseks. On võimalik läbi viia ka madalama vaimse võimekusega inimestega.

Programmi sisu:

Programm koosneb 15 individuaalsest sessioonist, kus erinevate aktiivsete ja refleksiooni käivitavate meetodite abil töötatakse läbi noore suhete hoidmise ja motivatsiooniliste oskuste arenguks olulised valdkonnad (suhted, tunded ja mõtlemine, erinevad käitumisviisid, suhete loomine, sõprade hoidmine, konfliktide lahendamine, kriisid ja nende läbimine, enesehinnang, väärtused, väärtuskonfliktid, suhted perekonnas, selge eneseväljendamine, äraütlemine, kuulamisoskused, tagasisidestamine ja tunnustamine, tugevad küljed ja piiravad uskumused, isiklik arenguplaan jpm). Sisaldab nii auditiivseid, visuaalseid kui kinesteetilisi elemente.

Programm on peale kriminaalhoolduse rakendatav kõigi spetsialistide poolt, kes tegelevad antisotsiaalse käitumise või õigusrikkumuse taustaga noortega.

Elluviija kontaktandmed:

vanglad;

SA Omanäolise Kooli Arenduskeskus

[www.ami.ee](http://www.ami.ee); info@ami.ee